บุคคลที่มีผลประโยชน์ร่วมและรายการระหว่างกัน

เนื่องจากบริษัทมีรายการค้ากับบริษัทจำนวนหนึ่ง ซึ่งบริษัทเหล่านี้เกี่ยวข้องกันโดยมีผู้ถือหุ้นและ/หรือ
กรรมการบางท่านร่วมกัน มีข้อมูล ณ สิ้นปี 2544 ดังนี้

1. บริษัท เหรียญทองลามิทิวบ์ จำกัด : ประกอบธุรกิจหลักผลิตหลอดบรรจุภัณฑ์สินค้าทุกชนิด

2. บริษัท ไทยอ๊อฟเซท จำกัด : ประกอบธุรกิจหลักบริการสิ่งพิมพ์บรรจุภัณฑ์และสินค้าทุกชนิด

3. บริษัท ไดอิชิ แพคเกจจิ้ง จำกัด : ประกอบธุรกิจหลักบริการสิ่งพิมพ์บรรจุภัณฑ์

4. ห้างหุ้นส่วน เหรียญทองการพิมพ์ จำกัด : ประกอบธุรกิจหลักรับจ้างพิมพ์สิ่งพิมพ์ทั่วไป

5. บริษัท คิมแพ็ค จำกัด : ประกอบธุรกิจหลักผลิตหลอดบรรจุภัณฑ์ส่งต่างประเทศ

6. บริษัท สยามหมึกพิมพ์และเคมีภัณฑ์ จำกัด : ประกอบธุรกิจผลิตและขายหมึกเคมีภัณฑ์

7. L.S. Pack Company Limited :
ประกอบธุรกิจผลิตและจำหน่ายหลอดลามิเนทที่ประเทศสาธารณรัฐสังคมนิยมเวียดนาม

(ในปี 2544 บริษัทฯ ไม่มีรายการที่เกี่ยวข้องกับ บริษัท กิมไป๊ จำกัด)

รายการค้ากับบริษัทที่เกี่ยวข้องกันที่สำคัญ ณ วันที่ 31 ธันวาคม 2544 ประกอบด้วย :

ลูกหนี้และตั๋วเงินรับการค้า บาท

บริษัท เหรียญทองลามิทิวบ์ จำกัด 41,893,052

บริษัท ไทยอ๊อฟเซท จำกัด 17,884,565

บริษัท ไดอิชิ แพคเกจจิ้ง จำกัด 13,990,729

ห้างหุ้นส่วน เหรียญทองการพิมพ์ จำกัด 21,806

บริษัท คิมแพ็ค จำกัด 429,846

รวม 74,219,998

เจ้าหนี้และตั๋วเงินจ่ายการค้า

บริษัท เหรียญทองลามิทิวบ์ จำกัด 31,969,149

บริษัท ไทยอ๊อฟเซท จำกัด 10,178,765

บริษัท ไดอิชิ แพคเกจจิ้ง จำกัด 40,115

ห้างหุ้นส่วน เหรียญทองการพิมพ์ จำกัด 346,679

บริษัท สยามหมึกพิมพ์และเคมีภัณฑ์ จำกัด 1,056,832

รวม 43,591,540

ค่าขายสินค้า 132.88 ล้านบาท

ค่าซื้อสินค้า 75.34 ล้านบาท

ค่าเช่าจ่าย 1.54 ล้านบาท

ค่าเช่ารับ 0.15 ล้านบาท

ค่าใช้จ่าย 2.12 ล้านบาท

จากปัจจัยในโครงสร้างในการผลิตผลิตภัณฑ์ส่วนหนึ่งต้องพึ่งพาบริษัทที่อยู่ในอุตสาหกรรมเดียวกัน
(ทั้งในด้าน Upstream และ Downstream) หรือ ใกล้เคียงกัน ตามลักษณะเฉพาะของธุรกิจ
โดยเฉพาะบริษัทต้องการควบคุมคุณภาพของวัตถุดิบ สินค้า
และเทคโนโลยีการผลิตให้ได้ระดับมาตรฐาน สอดคล้องกับกลยุทธ์ทางการตลาด (Marketing
Strategy) ที่ได้กำหนดไว้ จึงเกิดรายการค้าระหว่างกันกับบริษัทที่เกี่ยวข้อง
ในส่วนเงินทดรองจ่าย, เงินมัดจำค่าเครื่องจักร, ค่าอะไหล่และอื่น ๆ จำนวน 22.47 ล้านบาท
ที่เกิดขึ้นเนื่องจากกระบวนการก่อตั้งเท่านั้นตามความจำเป็นของบริษัทร่วมในประเทศเวียดนาม
จากหมายเหตุประกอบงบการเงินปี 2544 ซึ่งบริษัทฯ ได้รับชำระคืนแล้วเมื่อกลางเดือนมีนาคม
2545 คงเหลือเพียง 0.51 ล้านบาท

แนวทางรายการที่เกิดขึ้นกับบริษัทที่เกี่ยวข้อง

1.  ไม่มีรายการที่ให้กู้หรือกู้ยืมระหว่างกัน กับบริษัทที่เกี่ยวข้อง

2.  สำหรับราคาซื้อสินค้ากับบริษัทที่เกี่ยวข้องกันจะใช้ราคา
    ซึ่งเป็นไปตามปกติธุรกิจทางการค้าและสำหรับการขายสินค้าสำเร็จรูปโดยทั่วไปจะเป็นไปตามปกติธุรกิจทางการค้ายกเว้นสินค้าบางรายการที่มีการขายในราคาต่ำกว่าทุนในปี
    2542

ในปี 2544 การกำหนดราคาซื้อขายระหว่างบริษัทฯ
ที่เกี่ยวข้องกันอยู่ในราคาที่ไม่แตกต่างจากบุคคลภายนอก

3.  บริษัทฯ มีสัญญาเช่าที่ดินและอาคาร (ตามหมายเหตุประกอบงบการเงิน เรื่อง
    สัญญาเช่าระยะยาว) โดยคู่สัญญายังคงผูกพันต่อไปทั้งสองฝ่าย

4.  บริษัทฯ
    เปิดเผยข้อมูลระหว่างบริษัทที่เกี่ยวข้องไว้ในหมายเหตุประกอบงบการเงินที่รับรองโดยผู้สอบบัญชีรับอนุญาต

จากนโยบายบริษัทฯ
ที่จะพยายามรักษาความเสี่ยงในการพิ่งพาธุรกิจกับบริษัทที่เกี่ยวข้องกันให้อยู่ในสัดส่วนที่เหมาะสม
ประกอบกับเกณฑ์เฉลี่ยของการเก็บหนี้ต้องผ่อนปรนตามสภาพเศรษฐกิจตามควรแต่อยู่ในวิสัยปกติที่ควบคุมได้
ดังจะเห็นจากหมายเหตุประกอบงบการเงิน
ลูกหนี้และตั๋วเงินรับการค้า-บริษัทที่เกี่ยวข้องกันที่ค้างชำระจำนวน 4.90 ล้านบาท (
แยกตามอายุหนี้ 3-6, 6-12 และมากกว่า 12 เดือน คือ 2.78, 1.25 และ 0.87
ล้านบาทตามลำดับ) คิดเป็น 2.59% ของลูกหนี้รวม และคิดเป็น 6.60%
ของลูกหนี้-บริษัทที่เกี่ยวข้องกัน และที่ผ่านมาไม่เคยมีปัญหาในหนี้ดังกล่าว
จึงมิต้องตั้งค่าเผื่อหนี้สงสัยจะสูญ ตามหมายเหตุประกอบงบการเงินที่รับรองโดยผู้สอบบัญชีรับอนุญาต

อย่างไรก็ตาม จากโครงสร้างผลิตภัณฑ์ในปัจจุบันและอนาคต
ซึ่งนับวันจะเปลี่ยนแปลงไปจากกลุ่มผลิตภัณฑ์เดิม
ซึ่งจะเป็นตัวกำหนดให้การพึ่งพาปัจจัยทางธุรกิจกับกลุ่มบริษัทดังกล่าวลดลง
และมั่นใจได้ว่าการที่เกี่ยวข้องกันฯที่ผ่านมามีผลในด้านบวกกับบริษัทฯมาโดยตลอด